ગયા વર્ષની આઇપીએલ ક્રિકેટની સિઝનમાં અમે ચંડીગઢ પહોંચ્યાં ત્યારે અમારી જ હોટેલમાં કિંગ્ઝ ઈલેવન પંજાબની ટીમ ને ટીમની માલિકણ પ્રીંટી ઝિંટા ઊતરેલાં. એક સમયની ફાંકડી ને પ્રતિભાશાળી ઍક્ટ્રેસ સાથે હૉટેલનો સ્ટાફ ને બીજા મહેમાન સેલ્ફી લેવા પડાપડી કરી રહ્યા હતા. ખેર, એકદિવસ ચંડીગઢ-દર્શનને આપી બીજા દિવસે લંચ લઈ અમે મનાલી-શિમલા જવા નીકળ્યાં ખરેખર તો અમે મુંબઈથી નીકળ્યાં ત્યારે એક મિત્રએ તાકિદ કરેલી કે ગમ્મે તે થાય, કુફરી મિસ નહીં કરતો એટલે એની શિખામણ અનુસરી અમે કુફરી પહોંચ્યા. શિમલાથી કુફી જવું હોય તો નારકન્ડા રામપુર જતી બસ મળે છે, જો કે અમે પ્રાઈવેટ ટેક્સી લેવાનું નક્કી કર્યું. બોલકા ટેક્સીવાળાએ 1000 રૂપિયા કહ્યા, પણ પછી 800માં આવવા તૈયાર થયો.